Rollespil om klimaindsatsen: lande i hastig vækst



Til: Chefforhandlerne for lande i hastig vækst

(Kina, Indien, Indonesien, Brasilien, Mexico, Sydafrika)

Ang.: Forberedelse af klimatopmødet

**DA**

Velkommen til klimatopmødet. I er sammen med ledere fra alle relevante interesserede parter blevet inviteret af FN's generalsekretær til at arbejde sammen om at gøre en vellykket indsats mod klimaforandringerne. I invitationen bemærkede generalsekretæren, at: "Klimakrisen er et kapløb, vi er ved at tabe, men et kapløb, der kan vindes... Ifølge den bedste videnskab... vil enhver temperaturstigning på over 1,5°C gøre stor og uoprettelig skade på de økosystemer, der forsyner os... Men videnskaben viser også, at det ikke er for sent at handle. Vi kan gøre noget ved det... men det kræver grundlæggende forandringer inden for alle aspekter af samfundet – hvordan vi dyrker vores mad, bruger vores jord, hvilke energikilder vi bruger til vores transport, og hvordan vi forsyner vores økonomier med energi... Hvis vi handler sammen, kan alle være med."

Formålet med topmødet er at udarbejde en plan for, hvordan vi begrænser den globale opvarmning til under 2°C [3,6°F] over det førindustrielle niveau og bestræber os på at begrænse den yderligere til 1,5°C [2,7°F], som er de internationale mål, der blev formelt anerkendt i Parisaftalen. Den videnskabelige dokumentation taler sit klare sprog: en opvarmning over denne grænse vil få katastrofale og uoprettelige konsekvenser for menneskers sundhed, velstand og liv i alle lande.

I repræsenterer verdens største og hurtigst voksende udviklingslande (anført ovenfor). Jeres lande har tilsammen en befolkning på næsten 3,5 mia. mennesker, hvilket svarer til omkring 45 % af verdens 7,7 mia. mennesker. Men tilsammen genererer jeres lande kun omkring 25 % af verdens økonomiske output og har et lavere BNP (bruttonationalprodukt) pr. indbygger og meget større fattigdom end i de udviklede lande.

Jeres politiske prioriteter er angivet nedenfor. I kan dog foreslå ny politik eller blokere enhver eksisterende politik.

1. Tilskud til vedvarende energi (f.eks. solenergi, vindkraft, geotermisk energi, vandkraft og energilagring).

Sektoren for vedvarende energi vokser hurtigt, men udgør stadig under 5 % af verdens energiforsyning. Tilskud vil hjælpe disse sektorer med at vokse og skabe beskæftigelse i jeres lande (hvis I kan overhale produktionen af vind- og solenergi og de batteriteknologiske forbedringer i de udviklede lande). Energilagring (f.eks. batterier, varmelagring og hydrostatisk energilagring) og teknologi til intelligente net til elektricitet gør det muligt at integrere forskellige kilder til vedvarende energi som vind og sol i energisystemet og sikre elforsyning døgnet rundt.

1. Mindskelse af udledningerne af metan, nitrogenoxid og andre drivhusgasser. CCP er den mest udbredte drivhusgas, men andre gasarter forårsager omkring en fjerdedel af den globale opvarmning. Det omfatter metan (CH4), nitrogenoxid (N2O) og en lang række klorflourkulstoffer og fluorforbindelser (de såkaldte F-gasser). Molekyle for molekyle vil mange af ikke-CCF-gasserne bidrage ti, hundred eller endda tusinde gange mere til den globale opvarmning i løbet af det næste århundrede end CO2. Koncentrationerne af dem er lave, men de vokser hurtigt.
2. Mindskelse af skovrydning. Skovrydning er i øjeblikket skyld i 15 % af de globale drivhusgasudledninger. En stor del af denne skovrydning finder sted i de tropiske skove i jeres lande, bl.a. i Amazonas, Kina, Indien og Indonesien. Ved at beskytte skovene kan man reducere nogle af disse udledninger, samtidig med at man bevarer biodiversiteten og beskytter vandforsyningerne. Men begrænsning af skovrydningen mindsker også muligheden for at bruge disse områder til skovhugst, fødevareproduktion og andre vigtige formål.
3. Overvej skovrejsning. Skovrejsning vil sige plantning af nye skove i områder uden træer – det kan også være områder, som tidligere er blevet ryddet for skov eller forringet. Hvis skovrydning anvendes i stort omfang, kan det berøre områder, som skal bruges til afgrøder eller husdyravl, og dermed øge fødevarepriserne. Tænk over, hvor store landarealer der kræves af de politikker for skovrejsning, som jeres og andre grupper foreslår.
4. Overvej at sætte en pris på CO2-**udledninger**. Fossile brændstoffer dominerer stadig verdens energisystem, og den CO2, de udleder, er langt den største kilde til drivhusgasemissioner, der bidrager til klimaændringerne. Markedspriserne i dag tager ikke højde for de sundhedsmæssige og sociale skader forårsaget af fossile brændstoffer (de såkaldte "negative eksterne virkninger"). Hvad værre er, støtter regeringer verden over, blandt andet i mange af jeres lande, sektoren for fossile brændstoffer med 775 milliarder til 1 billion dollars om året. Økonomerne er enige om, at en pris på kulstof er den bedste måde at begrænse de globale udledninger af drivhusgasser på. Overvej, om I vil sætte en pris på kulstof, som eventuelt skal indføres gradvis over tid for at give erhvervslivet og forbrugerne tid til at tilpasse sig. Indtægterne kan komme befolkningen til gode, bidrage til at udligne omkostningerne ved andre politikker eller nedbringe underskud på jeres offentlige finanser. Selvom der i enkelte af jeres lande er indført priser på kulstof eller skåret ned på fossile brændstof-subsidier, ligger de langt under de 30-50 dollars eller mere pr. ton CO2, som mange økonomer anbefaler. Kina gennemfører et landsdækkende CO2-marked med lofts-og handelsordninger, som vil øge prisen på CO2-emissioner, mens andre i jeres gruppe ikke har gjort det. I har dog ikke råd til at gå for hurtigt frem. Jeres landes middelklasse har svært ved at få råd til de varer og tjenesteydelser, som folk i de udviklede lande tager for givet – biler, klimaanlæg, flyrejser osv. – mens de fattige i jeres lande mangler pålidelig elforsyning, rent vand, mad, sundhedspleje, anstændige boligforhold og andre basale fornødenheder – og vil blive mærkbart ramt af stigende energiomkostninger.
5. Overvej beskatning af kul. Mange af jeres lande anlægger nye kulminer og kraftværker, selvom kul er det mest kulstofintensive brændstof og ansvarligt for en stor del af den luftforurening, som skader millioner af mennesker i jeres lande i dag. Beskatning, regulering eller endda udfasning af kul kan skære hurtigt ned på udledningerne, mindske farlig luftforurening og forbedre folkesundheden.

Yderligere overvejelser

Det er en tid præget af konflikter og modstrøm i jeres økonomier. Jeres lande er alle dybt afhængige af fossile brændstoffer, herunder kul, og tegner sig i dag for 40 % af de globale udledninger af drivhusgasser, hvor Kina alene er ansvarlig for ca. 28 % af emissionerne. Tilsammen tegner jeres og andre udviklingslande sig i dag for ca. 64 % af de globale emissioner, selv om emissionerne pr. indbygger i jeres lande er lavere end i de udviklede lande. Alligevel er det de udviklede lande, der har forårsaget de fleste af de kumulative drivhusgasemissioner, der skabte klimakrisen. I mener, at det er deres moralske ansvar at reducere deres emissioner, og at politikker til bekæmpelse af klimaændringer ikke må bremse jeres økonomiske udvikling og indsats for at løfte hundreder af millioner af mennesker ud af fattigdom.

Samtidig indrømmer I, at klimaforandringer udgør en alvorlig risiko for jeres befolkningers velstand, sundhed og liv. Luftforureningen fra fossile brændstoffer er skyld i alvorlige sygdomme og millioner af for tidlige dødsfald i jeres lande hvert år. Stigning i vandstanden, ekstreme vejrforhold, tørke, nedgang i høstudbytte og andre skadelige konsekvenser af klimaforandringerne fører i stigende grad til konflikt og migration og underminerer jeres regeringers legitimitet.

Industrien for fossile brændstoffer er imod forandring, men jeres lande og virksomheder er af den opfattelse, at klimavenlige politikker gavner økonomien. Energieffektivitet og vedvarende energikilder som sol og vind er ofte indbringende, jobskabende og med til at forbedre folkesundheden. Selv om I fortsætter med at bygge kulkraftværker, deltager I i et kapløb med de industrialiserede lande for at afgøre, hvem der vil dominere det hastigt voksende marked for vedvarende energi, elkøretøjer og effektive bygninger og industriprocesser.

\_\_\_\_\_\_\_\_\_\_\_\_\_